पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रफ्तार कम होने का नाम नहीं ले रही है। पानीपत में काेराेना के 615 नए केस मिले। अच्छी बात ये रही कि 485 लाेग काेराेना से स्वस्थ भी हुए। वहीं दुःखद सूचना ये है कि बुधवार काे 22 लाेगाें के अंतिम संस्कार काेराेना प्राेटाेकॉल से किए गए। जबकि प्रशासन ने 5 माैताें की सूचना जारी की। इसमें भी एक की माैत 4 मई काे हुई थी। कोरोना की दूसरी लहर ज्यादा खतरनाक साबित हो रही है। यह हमें दाेगुना से ज्यादा घाव दे रही है।
19 मार्च-2020 को पानीपत में पहले केस मिलने से लेकर 31 मार्च-2021 तक 378 दिनाें में 11 हजार 689 केस मिले थे, लेकिन पिछले 35 दिनाें में 12 हजार 63 केस आए हैं। पहले 330 दिनों (6 मई-2020 से 31 मार्च-2021 तक) में 164 लाेगाें की माैत हुई है। जबकि पिछले 35 दिनों में ही 127 की जान जा चुकी है। एक्टिव केस 35 दिनाेें में ही 10 गुना से भी ज्यादा हाे चुके हैं। 31 मार्च तक सिर्फ 450 केस एक्टिव थे, अब 5 हजार 943 हाे चुके हैं। 35 दिनाें में ही मिले नए केसाें के हिसाब से सिर्फ 50 फीसदी ही रिकवरी हुई है।
खतरा बरकरार, क्याेंकि 4800 से ज्यादा काेरोना सैंपलों की जांच पेंडिंग ही है
खतरा अब भी बरकरार है, क्याेंकि पानीपत के सिविल अस्पताल की काेराेना सैंपलाें की जांच लैब में अब भी 4 हजार 892 लाेगाें के सैंपलाें की टेस्टिंग हाेना बाकी है। यही नहीं इससे ज्यादा सैंपलाें की रिपाेर्ट 21 प्राइवेट लैबाें में भी पेंडिंग हैं। पानीपत में अब 20 फीसदी रिपाेर्ट पाॅजिटिव मिल रही हैं। अगर इन टेस्ट की रिपाेर्ट एक दिन में ही बन जाएं ताे 2 हजार और नए केस सामने अा सकते हैं। राेजाना जिस गति से सैंपलिंग बढ़ रही है, उस गति से टेस्टिंग नहीं बढ़ रही।
6 महीने बाद एक दिन में रिकाॅर्ड सैंपल लिए
बुधवार को 1642 सैंपल लिए गए हैं। जाे पिछले 6 महीनाें में एक दिन का रिकाॅर्ड भी है। पानीपत में काेराेना के कुल केसाें का आंकड़ा 23 हजार 752 हाे चुका है। अब भी 5 हजार 943 लाेगाें का इलाज चल रहा है। कुल रिकवरी की बात करें ताे सिर्फ 72.40 फीसदी ही रिकवरी हुई है। यानी अब-तक सिर्फ 17 हजार 189 लोग रिकवर हो चुके हैं। 329 केस अनट्रेस हैं, जाे पाॅजिटिव आने के बाद विभाग के संपर्क में नहीं आए हैं।
इन 5 की गई जान
मरीजाें की स्थिति
जगह - मरीज
हाेम आइसाेलेट3441
सिविल अस्पताल106
पीजीआई - 8
प्राइवेट अस्पताल- 355
एनसी काॅलेज- 82
बाहरी अस्पताल-140
अंडर प्राेसेस - 1811
कुल एक्टिव केस- 5943
काेराेना मीटर
कुल सैंपल- 215940
कुल केस- 23752
कुल रिकवरी- 17189
कुल माैत- 291
पेंडिंग रिपाेर्ट- 4892
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva kas_Deva bho_Deva hne_Deva bho_Deva hne_Deva hin_Deva kas_Deva bho_Deva awa_Deva kas_Deva bho_Deva kas_Deva mai_Deva kas_Deva zho_Hant eng_Latn